SpaceX Crew-8

SpaceX Crew-8 bija ASV uzņēmuma SpaceX kosmosa kuģa Crew Dragon lidojums.
Tas orbītā tika palaists 2024. gada 4. martā NASA uzdevumā Commercial Crew Development programmā. 5. martā kosmosa kuģis saslēdzās ar Starptautisko kosmosa staciju. Nolaižamais aparāts uz Zemes atgriezās 25. oktobrī.

Crew-8 tika izmantots kosmosa kuģa nolaižamais aparāts Endeavour (C206), kas kosmosā bija lidojis četras reizes. Nesējraķetei izmantota jauna pirmā pakāpe (sērijas numurs B1083)

 Apkalpe 
Crew-8 apkalpe augšupceļā un lejupceļā:
Kosmonauts PozīcijaLidojums pēc skaitaValsts, organizācija Metjū Dominiks ↑↓ Kosmosa kuģa komandieris 1. , NASA Maikls Berets ↑↓ Pilots 3. , NASA Dženeta Epsa ↑↓ Misijas speciālists 1 1. , NASA Aleksandrs Grebjonkins ↑↓ Misijas speciālists 2 1. , Roskosmos

Dublieru apkalpe:
 Zena Kārdmena, kosmosa kuģa komandiere, NASA, 
 Tailers Heigs, pilots, NASA, 
 Stefānija Vilsone, misijas speciālists, NASA, 
 Aleksandrs Gorbunovs, misijas speciālists, Roskosmos, 

 Lidojuma gaita 
SpaceX Crew-8 tika palaists  03:54 UTC ar nesējraķeti Falcon 9 Block 5 no Kanaverala raga Kosmosa spēku stacijas starta laukuma SLC-39A.
Pēc derīgās kravas atdalīšanas raķetes pirmā pakāpe nolaidās uz laukuma LZ-1 Kanaveralas zemesragā.

5. martā 08:00 UTC Endeavour automātiskā režīmā saslēdzās ar SKS pie Harmony modulim priekšpusē pievienotā adaptera PMA-2 saslēgšanās mezgla IDA-2.

2. maijā notika kosmosa kuģa pārvietošana no vienas pieslēgvietas uz citu, lai atbrīvotu vietu kosmosa kuģim Boeing Crew Flight Test, kam plānots stacijā ierasties 6. jūnijā. Crew-6 apkalpe (Dominiks, Berets, Epsa, Grebjonkins) manevru laikā atradās kosmosa kuģī. Tas 12:57 UTC atvienojās no Harmony priekšējā mezgla IDA-2, un 13:46 UTC pieslēdzās pie Harmony augšējā saslēgšanās mezgla IDA-3.

2024. gada 6. jūnijā kosmosa kuģis Boeing Crew Flight Test saslēdzās ar SKS pēc tam, kad bija radušās anomālijas tā dzinējsistēmas darbībā. Tās divu cilvēku apkalpe palika stacijā ilgāku laiku, nekā bija paredzēts, kamēr NASA un Boeing izvērtēja problēmas. NASA nolēma, ka neskaidrības ir pārāk lielas, lai apkalpe atgrieztos uz Zemes ar Starliner, tāpēc NASA plānoja nosūtīt uz SKS kosmosa kuģi SpaceX Crew-9 ar divu cilvēku apkalpi, un Starliner apkalpe pēc tam atgrieztos uz zemes ar Crew-9 2025. gada februārī. Boeing Crew Flight Test atvienojās no SKS un veiksmīgi atgriezās uz zemes bez apkalpes 2024. gada septembrī. Starliner nevarēja sagaidīt jauno Crew Dragon, jo SKS ir tikai divas pieslēgvietas, kas ir piemērotas Dragon un Starliner. Katram stacijas apkalpes loceklim ir nepieciešama "glābšanas laiva" ārkārtas situācijām SKS avārijas gadījumā, un Starliner atvienošanās no SKS bez apkalpes atstātu tā apkalpi bez glābšanas laivas. SpaceX izstrādāja un NASA apstiprināja Crew Dragon avārijas evakuācijas konfigurāciju, kurā līdz trim apkalpes locekļiem varētu piesprādzēties pie kosmosa kuģa grīdas, kur parasti tiek uzglabāta krava, ko pārklātu ar putuplastu.

23. oktobrī 21:05 UTC kosmosa kuģis atvienojās no stacijas.  25. oktobrī 07:29:02 UTC nolaižamais aparāts nolaidās Meksikas līcī, Floridas tuvumā. Lidojuma ilgums bija 235 dienas 3 stundas 35 minūtes. Šis bija ilgākais Dragon lidojums.

 Atsauces 

 Ārējās saites 

 NASA's SpaceX Crew-8 Mission NASA
 Crew-8 Mission SpaceX
 Crew Dragon Gunter Dirk Krebs

Kategorija:Dragon kosmosa kuģis